Nun había brigada d’emerxencies pal acidente llaboral n’EBHI
#000001
Pesi a l’alta pelligrosidá del trabayu na terminal de carga y descarga, la empresa ñégase a entamar una brigada de rescateEsti fin de selmana un trabayaor de EBHI careció una grave cayía a estremau nivel cuandu taba desenganchando una pala cargaora de gran tonelaxe na bodega’l buque “Bettis Perfection”, careciendo una serie contusión torácica y abdominal. La evacuación, que duró más d’una hora, foi realizá polos propios compañeros de trabayu, quienes lu sacaron del espaciu confináu pa treslladalu al muelle, onde foi recoyíu pola ambulancia.
#000002
L’acidente pon de relieve la necesidá d’una brigada d’emerxencies operativa en tolos turnos de trabayu, entamá por personal cualificáu del mesmu turnu. Sicasí, y pesi a que dende la estaya sindical de CSI n’EBHI se solicitare repetidamente la formación d’esti cuerpu de rescate, la empresa ñégase a costituyila. Poro, entendiendo esto comu una grave neglixencia por parte la direición d’EBHI, procederán a interponer demanda ante ispeición de trabayu.
#000003
Esta irregularidá súmase a munches otres venceyaes a cuestiones organizatives, llaborales, mediuambientales y de seguridá ambiental que son tantu más grave cuando se trata d’una empresa de titularidá pública, como ye’l casu.
#000004
La so direición de corréu lleutrónicu nun sedrá espublizada. Los campos precisos tan marcaos *
#000007